CELEX: 62021TN0755
Language: sk
Date: 2021-12-01 00:00:00
Title: Vec T-755/21: Žaloba podaná 1. decembra 2021 – Illumina/Komisia

24.1.2022   
            
            
               SK
            
            
               Úradný vestník Európskej únie
            
            
               C 37/54
            
         
      Žaloba podaná 1. decembra 2021 – Illumina/Komisia
      (Vec T-755/21)
      (2022/C 37/71)
      Jazyk konania: angličtina
      
         Účastníci konania
      
      
         Žalobkyňa: Illumina, Inc. (Wilmington, Delaware, Spojené štáty) (v zastúpení: D. Beard, Barrister-at-law, a P. Chappatte, lawyer)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Komisie z 29. októbra 2021 vo veci COMP/M.10493 prijaté na základe článku 8 ods. 5 písm. a) nariadenia Rady (ES) č. 139/2004 o kontrole koncentrácií medzi podnikmi (ďalej len „nariadenie EÚ o fúziách“) (1) i), ktorým sa konštatuje, že Illumina uskutočnila akvizíciu spoločnosti GRAIL v rozpore s článkom 7 nariadenia EÚ o fúziách; ii) uloženie predbežných opatrení spoločnostiam Illumina a GRAIL uvedených v oddiele 4.7 rozhodnutia; a iii) uloženie povinnosti spoločnostiam Illumina a GRAIL okamžite vykonať alebo zabezpečiť vykonanie týchto opatrení, pričom v opačnom prípade budú uložené pravidelné sankcie (ďalej len „rozhodnutie“); a
               
            
                  —
               
               
                  uložil Komisii povinnosť nahradiť trovy tohto konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na tom, že rozhodnutie nepatrí do právomoci Komisie, pretože sa neuplatnil článok 7 nariadenia EÚ o fúziách. Konkrétne:
                  
                              —
                           
                           
                              Právomoc Komisie podľa čl. 8 ods. 5 nariadenia EÚ o fúziách na prijatie rozhodnutia závisela od toho, že koncentrácia bola vykonaná v rozpore s článkom 7.
                           
                        
                              —
                           
                           
                              Ak sa vyhovie námietke spoločnosti Illumina vo veci T-227/21 proti rozhodnutiu o postúpení a rozhodnutia o postúpení sa zrušia, potom sa na spoločnosť Illumina nikdy nevzťahovala povinnosť podľa článku 7 nariadenia EÚ o fúziách pozastaviť vykonávanie koncentrácie a Komisia preto nemala právomoc prijať rozhodnutie alebo jeho časť.
                           
                        
            
                  2.
               
               
                  Druhý žalobný dôvod je založený na tom, že ustanovenia rozhodnutia týkajúce sa financovania sú neprimerané. Konkrétne:
                  
                              —
                           
                           
                              Požiadavka rozhodnutia, aby spoločnosť Illumina poskytla spoločnosti GRAIL finančné prostriedky za podmienok, ktoré jej bránia poznať účel použitia týchto prostriedkov, je neprimeraná, pretože spoločnosť Illumina tieto informácie naliehavo potrebuje na splnenie iných právnych povinností.
                           
                        
                              —
                           
                           
                              Obavy Komisie by sa dali ľahko riešiť oveľa menej rušivými opatreniami.
                           
                        
            
                  3.
               
               
                  Tretí žalobný dôvod je založený na tom, že rozhodnutie je neprimerané, pokiaľ ide o zaobchádzanie s už existujúcimi zmluvnými záväzkami spoločnosti Illumina a/alebo že Komisia neposkytla dostatočné odôvodnenie podľa článku 296 ZFEÚ a článku 41 Charty základných práv Európskej únie. Konkrétne:
                  
                              —
                           
                           
                              Odôvodnenie Komisie je kruhové, a preto porušuje povinnosť uviesť odôvodnenie, na ktorom je rozhodnutie založené.
                           
                        
                              —
                           
                           
                              Rozhodnutie neprimerane požaduje, aby spoločnosť Illumina porušila už existujúce zmluvné povinnosti poskytovať informácie konkrétnym držiteľom finančných nástrojov.
                           
                        
            
         (1)  Ú. v. EÚ L 24, 2004, s. 1; Mim. vyd. 08/003, s. 40.